* **Βουκουρέστι 5 μέρες από 19.07.25 και κάθε Σάββατο. Οδικώς**

**1η Μέρα | Θεσσαλονίκη – Βουκουρέστι.**

Συγκέντρωση στα γραφεία μας, νωρίς το πρωί, γνωριμία με το συνοδό μας και αναχώρηση για Προμαχώνα. Περνώντας τα σύνορα και κάνοντας τις απαραίτητες στάσεις φτάνουμε στο Ρούσε. Συνεχίζουμε και περνώντας την Γέφυρα της Φιλίας πάνω από τον Δούναβη φτάνουμε στο Βουκουρέστι. Στη διαδρομή μας μέχρι το ξενοδοχείο θα διαπιστώσετε γρήγορα, γιατί η πόλη φιγουράρει στις λίστες των ανερχόμενων προορισμών, καθώς διαθέτει πλούσια ιστορία και εντυπωσιακά κτίρια, τεράστια πάρκα και πεδιάδες που εκτείνονται ανάμεσα στους πρόποδες των Καρπαθίων και τον Δούναβη. Τακτοποίηση στο ξενοδοχείο. Στη συνέχεια χρόνος ελεύθερος για μια πρώτη γνωριμία με την πόλη.

**2η Μέρα | Βουκουρέστι – Ξενάγηση πόλης.**

Πρόγευμα και ξεκινάμε την ξενάγηση μας στην πόλη που αποκαλείται το Παρίσι των Βαλκανίων. Θα ξεκινήσουμε την περιήγησή μας με το υπαίθριο Μουσείο του χωριού, που είναι μοναδικό στο είδος του, φιλοξενώντας δείγματα αρχιτεκτονικής από κάθε μέρος της Ρουμανίας και απεικονίζει τον παραδοσιακό τρόπο ζωής στη Ρουμανία. Είναι το μεγαλύτερο πάρκο της χώρας, το οποίο από το 1936 αποτελεί μια τεράστια έκταση πρασίνου, όπου στη βόλτα μας θα απολαύσουμε μια ανέμελη βόλτα και για όσους επιθυμούν και ποδηλατάδα. Συνεχίζουμε με το παλάτι της βουλής, χτισμένο από τον Τσαουσέσκου. Το παλάτι είναι το δεύτερο σε μέγεθος δημόσιο κτίριο του κόσμου μετά το Πεντάγωνο. Κατά τη διάρκεια της περιήγησης μας, θα θαυμάσουμε ακόμη το Αντενέουμ, το πιο φημισμένο μέγαρο μουσικής της χώρας, τα ανάκτορα της βασιλικής οικογένειας, την Αψίδα του θριάμβου που είναι εμπνευσμένη από αυτή του Παρισίου και αφιερωμένη στους Ρουμάνους στρατιώτες που πολέμησαν στον Α ‘Παγκόσμιο Πόλεμο. Από αυτήν ξεκινούν όλες οι στρατιωτικές παρελάσεις. Θα δούμε ακόμη το Ορθόδοξο Πατριαρχείο, την Ελληνική εκκλησία που θυμίζει Παρθενώνα, το μουσείο του Πυροσβέστη και την στρατιωτική Ακαδημία. Επιστροφή στο ξενοδοχείο και χρόνος για ξεκούραση. Το βράδυ σας προτείνουμε μια βόλτα στην παλιά πόλη, που θα σας γοητεύσουν τα λιθόστρωτα δρομάκια και τα ιστορικά κτίρια. Δοκιμάστε τις παραδοσιακές σπεσιαλιτέ στο περίφημο εστιατόριο Caru Cu Bere, που θα σας εντυπωσιάσει και για την αισθητική του.

**3η Μέρα | Βουκουρέστι – Σινάια – Μπραν (Πύργος Δράκουλα) – Μπρασόφ**

Πρόγευμα και τη σημερινή ημέρα σας προσφέρουμε μια υπέροχη εκδρομή, στα θρυλικά Καρπάθια. Νωρίς το πρωί αναχώρηση και αφού διασχίσουμε την κοιλάδα του ποταμού Πράχωβα φτάνουμε στην Σινάϊα, το μαργαριτάρι των Καρπαθίων, όπου θα επισκεφτούμε το παλάτι Πελες, θερινή κατοικία του βασιλιά Καρόλου, του 1ου Βασιλιά της Ρουμανίας. Στη συνέχεια θα δούμε καθοδόν το Μοναστήρι της Σινάϊα, το 1ο κτίριο που κτίστηκε ύστερα από την επίσημη ονομασία της πόλης και έπειτα αναχωρούμε για το Μπραν. Θα επισκεφτούμε τον Πύργο Μπραν, γνωστό ως Πύργο του Δράκουλα, ο οποίος κτίστηκε το 14ο αιώνα ως αμυντικό φρούριο απέναντι στις οθωμανικές επιθέσεις. Είναι το κάστρο που περιγράφει στο βιβλίο του ‘’Κόμης Δράκουλας’’, ο Ιρλανδός συγγραφέας Βram Stoker. O χαρακτήρας του Δράκουλα στηρίχθηκε στον Πρίγκιπα Vlad Tepes, τον άνθρωπο που έγινε διάσημος για τους βάναυσους τρόπους που επέλεγε να σκοτώνει τους Οθωμανούς αντιπάλους του. Συνεχίζουμε με μια σύντομη ξενάγηση στο Μπρασώφ, όπου θα δούμε την παλιά πόλη, την πλατεία Δημαρχείου και τη Μαύρη Εκκλησία, γοτθικού ρυθμού, τη μεγαλύτερη σε μέγεθος στη νοτιοανατολική Ευρώπη. Χτίστηκε το 1477. Ονομάζεται έτσι γιατί τον 17οαιώνα την έκαψαν και έγινε μαύρη μέχρι την σκεπή. Αρχικά ήταν χτισμένη από τους Καθολικούς προς τιμήν της Παναγίας, πλέον όμως ανήκει στην λατρεία των Προτεσταντών. Στη συνέχεια ελεύθερος χρόνος. Το βράδυ επιστροφή στο Βουκουρέστι, πλημμυρισμένοι από όμορφες εικόνες. Διαν/ση.

**4η Μέρα | Βουκουρέστι - Ημέρα αφιερωμένη στο Therme Spa.**

Πρόγευμα και τη σημερινή ημέρα σας προτείνουμε μια εκδρομή που θα σας μείνει αξέχαστη. Θα επισκεφθούμε προαιρετικά, έναν επίγειο παράδεισο, ένα πάρκο ευεξίας, χαλάρωσης και διασκέδασης 30.000 τετραγωνικών μέτρων, το οποίο βασίζεται στα ιαματικά νερά της περιοχής Balotesti. Πρόκειται για το Therme Bucharest Park, που άνοιξε τις πόρτες του στις αρχές του 2016 και διαθέτει εσωτερικές και εξωτερικές θερμικές πισίνες γεμάτες με ιαματικό νερό, εστιατόρια, το μεγαλύτερο εσωτερικό και εξωτερικό κήπο της Ρουμανίας με πάνω από 800.000 φυτά και εκατοντάδες είδη δέντρων. Το απόγευμα επιστροφή στο ξενοδοχείο μας.

**5η Μέρα | Βουκουρέστι – Θεσσαλονίκη.**

Πρόγευμα, προετοιμασία για αναχώρηση και στη συνέχεια παίρνουμε το δρόμο της επιστροφής. Άφιξη στην πόλη μας, πλημμυρισμένοι με μαγικές εικόνες και με τις καλύτερες εντυπώσεις.

|  |  |
| --- | --- |
| **Βουκουρέστι 5 μέρες** | **Αναχωρήσεις: από 19.07.25 και κάθε Σάββατο - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Ibis Polytehnika | 3\* | Πρωινό | 285€ | 215€ | 140€ |   |
| Capital Plaza | 4\* | Πρωινό | 325€ | 235€ | 179€ |
| Mercure Bucharest | 4\* | Πρωινό | 345€ | 235€ | 180€ |
| Capitol | 4\* | Πρωινό | 369€ | 259€ | 220€ |
| **Στη τιμή περιλαμβάνονται:** Τέσσερις (4) διανυκτερεύσεις στο ξενοδοχείο της επιλογής σας. Πρωινό στον χώρο του ξενοδοχείου. Τη μεταφορά, εκδρομές και περιηγήσεις που περιλαμβάνονται στο αναλυτικό μας πρόγραμμα. Έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης**Δεν περιλαμβάνονται:** Δημοτικοί φόροι 8€ στα 3\* / 10€ στα 4\* . Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. |